**DĖL SUTIKIMO PERIMTI VALSTYBĖS TURTĄ**

2020 m. sausio 31 d. Nr. TS-

Rokiškis

Vadovaudamasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu ir Lietuvos Respublikos vietos savivaldos įstatymo 6 straipsnio 13 ir 24 punktais bei atsižvelgdama į Lietuvos nacionalinio kultūros centro 2019 m. gruodžio 17 d. raštą Nr. R1-396 „Dėl valstybės turto perdavimo“, Rokiškio rajono savivaldybės taryba n u s p r e n d ž i a:

1. Sutikti perimti Rokiškio rajono savivaldybės nuosavybėn savarankiškosioms savivaldybės funkcijoms įgyvendinti valstybei nuosavybės teise priklausantį ir šiuo metu Lietuvos nacionalinio kultūros centro patikėjimo teise valdomą materialųjį turtą. Perimamas turtas bus naudojamas vykdyti šioms savivaldybės funkcijoms: bendrajai gyventojų kultūrai ugdyti ir etnokultūrai puoselėti (dalyvavimas kultūros plėtros projektuose, muziejų, teatrų, kultūros centrų ir kitų kultūros įstaigų steigimas, reorganizavimas, pertvarkymas, likvidavimas ir jų veiklos priežiūra, savivaldybės viešųjų bibliotekų steigimas, reorganizavimas, pertvarkymas ir jų veiklos priežiūra).

Priimamo turto sąrašas pateikiamas lentelėje:

|  |  |  |  |  |
| --- | --- | --- | --- | --- |
| Nr. | Perduodamo turto pavadinimas | Kiekis (vnt.) | Perduodamo turto vieneto įsigijimo  vertė Eur | Perduodamo turto  bendra įsigijimo vertė Eur |
| 1. | Batų juostelė | 2 | 25,00 | 50,00 |
| 2. | Vyriška liemenė | 2 | 50,00 | 100,00 |
| 3. | Skrybėlė su juostelė | 2 | 75,00 | 150,00 |
| 4. | Moteriški marškiniai | 1 | 80,00 | 80,00 |
| 5. | Vyriški marškiniai | 2 | 50,00 | 100,00 |
| 6. | Prijuostė | 1 | 65,00 | 65,00 |
| 7. | Moteriška liemenė | 1 | 75,00 | 75,00 |
| 8. | Nuometas | 1 | 80,00 | 80,00 |
| 9. | Sijonas | 1 | 100,00 | 100,00 |
| 10. | Juosta | 5 | 40,00 | 200,00 |
| 11. | Moteriška liemenė | 4 | 75,00 | 300,00 |
| 12. | Basetlė | 1 | 400,00 | 400,00 |
| Iš viso | | | | 1700,00 |

2. Priimamą 1 punkte nurodytą turtą apskaityti savivaldybės administracijoje ir perduoti valdyti, naudoti ir disponuoti juo patikėjimo teise Rokiškio turizmo ir tradicinių amatų informacijos ir koordinavimo centro (turtas, nurodytas 1-9 ir 12 punktuose) bei Pandėlio daugiafunkcio centro (turtas, nurodytas 10 ir 11 punktuose) veikloje.

3. Įgalioti Rokiškio rajono savivaldybės administracijos Švietimo, kultūros ir sporto skyriaus vedėją Aurimą Laužadį pasirašyti sprendimo 1 punkte nurodyto turto perdavimo-priėmimo aktus ir turtą perduoti saugoti ir materialiai atsakyti už jį Rokiškio turizmo ir tradicinių amatų informacijos ir koordinavimo centro direktorei Daivai Čiučelienei ir Pandėlio daugiafunkcio centro direktorei Sonatai Babickienei.

Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka .

Savivaldybės meras Ramūnas Godeliauskas

Irena Matelienė

Rokiškio rajono savivaldybės tarybai

**AIŠKINAMASIS RAŠTAS DĖL TEIKIAMO SPRENDIMO PROJEKTO**

**„DĖL SUTIKIMO PERIMTI VALSTYBĖS TURTĄ**“

2020-01-31

Rokiškis

**Parengto sprendimo projekto tikslai ir uždaviniai:**

**Tikslas** – sutikti perimti Rokiškio rajono savivaldybės nuosavybėn savarankiškosioms savivaldybės funkcijoms įgyvendinti valstybei nuosavybės teise priklausantį ir šiuo metu Lietuvos nacionalinio kultūros centro patikėjimo teise valdomą materialųjį turtą;

**Uždavinys** – priimtą turtą naudoti tik Rokiškio turizmo ir tradicinių amatų informacijos ir koordinavimo centro (turtas, nurodytas 1-9 ir 12 punktuose) bei Pandėlio daugiafunkcio centro veiklai (turtas, nurodytas 10 ir 11 punktuose).

**Šiuo metu esantis teisinis reglamentavimas:** Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktas, 12 straipsnio 1 ir 2 dalys, 17 straipsnio 1 ir 2 punktai; Lietuvos Respublikos vietos savivaldos įstatymo 6 straipsnio 13 ir 24 punktai.

**Sprendimo projekto esmė:** Lietuvos nacionaliniam kultūros centrui reikalingas Rokiškio rajono savivaldybės tarybos sprendimas, kuriuo nusprendžiama perimti valstybei nuosavybės teise priklausantį ir šiuo metu Lietuvos nacionalinio kultūros centro patikėjimo teise valdomą materialųjį turtą. Lietuvos nacionalinis kultūros centras, vadovaudamasis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu, 12 straipsnio 1 ir 2 dalimis, 17 straipsnio 1 ir 2 punktais, Lietuvos Respublikos vietos savivaldos įstatymo 6 straipsnio 13 punktu, rengia Lietuvos Vyriausybės nutarimo „Dėl valstybės turto perdavimo“ projektą, kuriuo vadovaujantis savivaldybių nuosavybėn savarankiškoms funkcijoms įgyvendinti bus perduoti savivaldybių meno kolektyvams iš valstybės biudžeto lėšų įsigyti tautiniai bei baltų genčių kostiumai ir jų detalės bei muzikos instrumentai.

**Galimos pasekmės, priėmus siūlomą tarybos sprendimo projektą:**

**- teigiamos** – Rokiškio rajono įstaigos naudos turtą savo veikloje bendrajai gyventojų kultūrai ugdyti ir etnokultūrai puoselėti;

**- neigiamos** – nėra.

**Kokia sprendimo nauda Rokiškio rajono gyventojams:** gyventojai galės naudotis kokybiškomis kultūros paslaugomis.

**Finansavimo šaltiniai ir lėšų poreikis**: sprendimo įgyvendinimui lėšos nereikalingos.

**Suderinamumas su Lietuvos Respublikos galiojančiais teisės norminiais aktais:** projektas neprieštarauja galiojantiems teisės aktams.

**Antikorupcinis vertinimas:** teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Švietimo, kultūros ir sporto skyriaus vyriausioji specialistė Irena Matelienė